مصر کامل طور پر مسخر ہو گیا تو حضرت زبیر بن عوام رضی اللہ تعالیٰ عنہ نے عمرو بن العاص رضی اللہ عنہ سپہ سالار فوج سے اراضی مفتوحہ کی تقسیم کا مطالبہ کیا اور فرمایا جس طرح رسول اللہ صلی اللہ علیہ وآلہ وسلم نے خیبر کو مجاہدین پر تقسیم فرما دیا تھا ، اسی طرح تمام ممالک مفتوحہ کو تقسیم کر دینا چاہیے ، عمرو بن العاص رضی اللہ عنہ نے کہا خدا کی قسم میں امیر المومنین ؓ کی اجازت کے بغیر کچھ نہیں کر سکتا ، عمر بن خطاب رضی اللہ تعالیٰ عنہ کو لکھا گیا تو انھوں نے لکھا کہ اس کو اسی طرح رہنے دینا چاہیے تاکہ آئندہ نسلیں بھی اس سے مستفید ہوتی رہیں ، حضرت زبیر بن عوام رضی اللہ عنہ کے ذہن میں بھی اس کی مصلحت آگئی اور خاموش ہو رہے ۔
Entity: عمر بن خطاب — Type: /person/religious_leader, /person/author, /person, /person/soldier